Arkivsak-dok. 117 – 16 

Saksbehandler: Ingunn Olimstad Bjerkelo

Behandles av: Møtedato:

Sandnes Eiendomsselskap KF 28.09.2016

**Rapportering av status tiltakspakke: «Tilskudd til vedlikehold og rehabilitering i kommuner» per september 2016**

**Bakgrunn for saken:**

I revidert nasjonalbudsjett er Sandnes kommune blitt tildelt et engangstilskudd i 2016 på kr 53,9 millioner.

I BS-sak 85/16 ble fordeling av tilskuddsmidler behandlet og vedtatt. Sandnes kommune, Bymiljø (teknisk) vil ha ansvar for gjennomføring av anleggsprosjekt mens SEKF har fått bestilling på og vil ha ansvar for gjennomføring av vedlikeholds- og rehabiliteringstiltak i skole, barnehage, skole, idrettsbygg, boas og boliger.

I denne saken legges fram orientering om status på framdrift i gjennomføring av de vedtatte tiltak. I tillegg rapporteres det om forslag til omdisponeringer av midler til andre tiltak.

**Saksopplysninger:**

Status på framdrift i gjennomføring av tiltakene er synliggjort i vedlegg 1.

Per september 2016 er 2 prosjekt ferdigstilt, 22 prosjekt igangsatt mens 7 prosjekt ikke er startet enda. Alle prosjekt skal igangsettes i løpet av høsten 2016, men ferdigstilling av enkelte prosjekt vil ikke skje før første halvår 2017.

Prosjektet «Fogdahuset» utgår og midler er omdisponert til Sandnes kulturhus (pipe) der det er behov for strakstiltak ift. sikring, samt rehabilitering. Omdisponeringen er nå godkjent av rådmannen.

**Forslag til vedtak:**

* Saken tas til orientering.

Sandnes Eiendomsselskap KF, 21.09.2016

Torbjørn Sterri

daglig leder

**Vedlegg 1:** Rapportering av status tiltakspakke – Tilskudd til vedlikehold og rehabilitering i kommuner, per september 2016.